ሕወሃት መራሹ ወያኔ የኢትዮጵያ ኦርቶዶክስ ተዋህዶ ቤተክርስቲያንን ከቻለ ለማጥፋት ካልሆነም ለማዳከም ሲመርጥ ብዙ ጥናት ተብዬ ጥናቶችን አስጠንቶ እንደነበር ይነገራል። ኦርቶዶክስ ገና ከነገስታቱ ዘመን ጀምሮ በሀገሪቱ ሰፊ መሰረት ያለው ስለሆነ፣ በሁሉም የሀገሪቱ የማሕበረሰብ ክፍሎች በስፋት እንቅስቃሴ ያለው በመሆኑ፣ የሀገር አንድነትና ሉአላዊነት የሚሰበክበት ተቋም ከመሆኑም ባሻገር የነፃነትና የፍትህ ቦታ በመሆኑ ስለ ፍትህ ይሰበክበታል ተብሎ ስለታመነ፣ ከፍተኛ ቁጥር ያለው ማሕበረሰብ ተከታዮች ያደረገ በመሆኑ፣ ሕዝብ የሚፈራቸው፣ የሚያከብራቸው እንዲሁም የሚታዘዛቸው ግለሰቦች ስብስብቦችን ያቀፈ በመሆኑና ሌሎችንም ታሳቢ በማድረግ ይህን ሃይማኖታዊ ተቋም ማጥፋት አልያም መቆጣጠር ቢቻል ወይም ከሕዝብ መነጠል ቢሳካ የኢትኦጵያዊነትንና የአንድነትን መንፈስ መስበር ይቻላል ብሎ ያምናል፤ ሕወሃት። ይሁን እንጅ ጠንካራው የኢትዮጵያ ሙስሊም ማሕበረሰብ፣ ሌሎች የክርስቲያን ወገኖችና ሃይማኖት ተከታይ ያልሆነው ኢትዮጵያዊ ክፍል ግን ብዙም ክብደት የተሰጠው አልነበረም።
